CELEX: 52007PC0367
Language: ro
Date: 2007-07-25
Title: Propunere de Directivă a Parlamentului european şi a Consiliului de abrogare a Directivei 87/372/CEE a Consiliului privind benzile de frecvenţă care urmează să fie rezervate pentru introducerea coordonată în Comunitate a telecomunicaţiilor mobile terestre digitale celulare paneuropene publice

Anunţ juridic important

|

52007PC0367

Propunere de Directivă a Parlamentului european şi a Consiliului de abrogare a Directivei 87/372/CEE a Consiliului privind benzile de frecvenţă care urmează să fie rezervate pentru introducerea coordonată în Comunitate a telecomunicaţiilor mobile terestre digitale celulare paneuropene publice  /* COM/2007/0367 final - COD 2007/0126 */  

	[pic] | COMISIA COMUNITĂŢILOR EUROPENE |Bruxelles, 25.7.2007COM(2007) 367 final2007/0126 (COD)Propunere deDIRECTIVĂ A PARLAMENTULUI EUROPEAN ŞI A CONSILIULUIde abrogare a Directivei 87/372/CEE a Consiliului privind benzile de frecvenţă care urmează să fie rezervate pentru introducerea coordonată în Comunitate a telecomunicaţiilor mobile terestre digitale celulare paneuropene publice(prezentată de Comisie)EXPUNERE DE MOTIVECONTEXTUL PROPUNERII |110 | Motivele şi obiectivele propunerii Prezenta propunere vizează abrogarea Directivei 87/372/CEE a Consiliului din 25 iunie 1987 privind benzile de frecvenţă care urmează să fie rezervate pentru introducerea coordonată în Comunitate a telecomunicaţiilor mobile terestre digitale celulare paneuropene publice (denumită în continuare directiva GSM) pentru a permite utilizarea acestor benzi de către sisteme capabile să furnizeze servicii de comunicaţii electronice altele decât GSM. Obiectivul este acela de a oferi o gamă mai largă de servicii şi tehnologii şi astfel de a maximiza concurenţa în domeniul utilizării benzilor reglementate până în prezent prin directiva GSM, în acelaşi timp asigurându-se neîntreruperea coordonării serviciilor şi protejând continuitatea funcţionării GSM-ului. În acest scop, ar fi autorizată utilizarea acestui spectru de frecvenţe nu doar pentru GSM, ci şi pentru alte servicii de comunicaţii electronice paneuropene. Într-o primă etapă, acestea ar include UMTS. Acest proces ar impune adoptarea unor condiţii tehnice armonizate pentru banda de frecvenţă în cauză, care ar trebui definite în temeiul unei decizii a Comisiei adoptate în temeiul Deciziei nr. 676/2002/CE a Parlamentului European şi a Consiliului din 7 martie 2002 privind cadrul de reglementare pentru politica de gestionare a spectrului de frecvenţe radio în Comunitatea Europeană (denumită în continuare decizia privind spectrul de frecvenţe radio). |120 | Contextul general În prezent, directiva GSM impune statelor membre să rezerve totalitatea benzilor de frecvenţă de 890-915 MHz şi 935-960 MHz pentru GSM. Această constrângere împiedică utilizarea benzilor pentru alte sisteme paneuropene în afara GSM-ului care pot furniza servicii interoperabile avansate de transmitere a vocii, a datelor şi a multimedia cu o lăţime de bandă mare. Aceste noi sisteme paneuropene, cum ar fi sistemul UMTS, oferă o serie de funcţionalităţi care le depăşesc pe cele oferite de sistemul GSM şi care, de la adoptarea directivei GSM în urmă cu douăzeci de ani, au devenit viabile graţie progresului tehnologic. Pe lângă aceasta, există o piaţă bine definită pentru serviciile conexe. Întrucât banda de 900 MHz, reglementată prin directiva GSM, dispune de caracteristici de propagare care permit acoperirea unor distanţe mai mari la un cost mai scăzut, această bandă ar trebui mai degrabă să acopere zone mai puţin dens populate şi zone rurale decât benzile de frecvenţă mai mari. Abrogarea directivei GSM ar putea depăşi actuala limitare la GSM a utilizării spectrului de frecvenţe, însă ea trebuie completată cu măsuri de armonizare tehnică corespunzătoare pentru păstrarea situaţiei armonizate actuale a benzii şi pentru asigurarea protecţiei serviciilor de GSM care utilizează benzile în prezent. Prin urmare, ar trebui stabilite, într-un cadru juridic, condiţiile tehnice care permit coexistenţa, alături de sistemele GSM, a unor sisteme noi pentru care urmează să se deschidă banda de 900 MHz. În conformitate cu politica unei mai bune guvernări, decizia privind spectrul de frecvenţe radio oferă instrumentele juridice necesare pentru adoptarea acestor măsuri de armonizare. Decizia prevede un mecanism care permite reacţii relativ rapide la progresul tehnic şi adoptarea, la nivelul UE, a unor măsuri de armonizare tehnică obligatorii sub formă de decizii ale Comisiei care conferă siguranţă juridică utilizării armonizate a benzii. În conformitate cu articolul 4 alineatul (2) din decizia privind spectrul de frecvenţe radio, la data de 5 iulie 2006 Comisia a emis în cazul de faţă un mandat pentru Conferinţa Europeană a Administraţiilor Poştei şi Telecomunicaţiilor (denumită în continuare CEPT) care are ca obiect frecvenţa de 900 MHz (precum şi benzile de 1800 MHz). Într-o primă etapă, CEPT a verificat dacă este posibil să se introducă UMTS pe întreg teritoriul CE în benzile de 900 şi 1800 MHz în zonele urbane, suburbane şi rurale, alături de reţelele GSM, şi a definit condiţiile tehnice care să asigure, în acest sens, o distanţă corespunzătoare între frecvenţele purtătoare. Celelalte condiţii tehnice ale coexistenţei GSM-ului în această bandă cu alte sisteme care oferă o acoperire paneuropeană urmează să fie definite într-o etapă ulterioară, când aceste sisteme vor fi definite tehnic. În timp ce banda de 900 MHz se deschide pentru noi sisteme, utilizarea actuală a GSM-ului ar trebui să fie protejată în continuare în întreaga Comunitate, atâta timp cât va exista o cerere rezonabilă pentru acest serviciu, având în vedere importanţa serviciilor GSM pentru politica privind serviciile de comunicaţii electronice din Comunitate. De asemenea, Comisia consideră esenţial să se asigure o protecţie corespunzătoare a utilizatorilor existenţi în benzile adiacente şi să se ia în considerare potenţialele sisteme pentru comunicaţiile din aviaţie de peste 960 MHz, care deţin un rol important în atingerea obiectivelor politicilor CE din acest sector. În temeiul acestui mandat, CEPT a emis un aviz tehnic în această privinţă. În sfârşit, pentru a asigura un maxim de flexibilitate în utilizarea benzilor, statele membre ar rămâne libere să introducă în benzile de 900 MHz (şi 1800 MHz), la nivel naţional, sisteme suplimentare care să funcţioneze alături de GSM şi alte sisteme terestre recunoscute, capabile să furnizeze servicii de comunicaţii electronice paneuropene, însă cu condiţia ca astfel de sisteme suplimentare să poată coexista cu aceste sisteme paneuropene. |130 | Dispoziţii în vigoare în domeniul de aplicare a propunerii Utilizarea benzilor de frecvenţă în cauză este reglementată de directiva GSM, care urmează să fie abrogată; în momentul în care directiva GSM va fi efectiv abrogată, va fi adoptată de către Comisie şi va intra în vigoare o decizie pregătită în temeiul deciziei privind spectrul de frecvenţe radio, în care vor fi definite noile condiţii armonizate de utilizare a spectrului de frecvenţe radio. |140 | Coerenţa cu alte politici şi obiective ale Uniunii Politica privind spectrul de frecvenţe radio trebuie să răspundă diversităţii din ce în mai mari a platformelor de acces radio pentru comunicaţiile publice fără fir şi să asigure conformitatea cu obiectivul politic global de a dezvolta piaţa internă a UE şi competitivitatea europeană prin asigurarea unui cadru de reglementare favorabil inovaţiei care să conducă la furnizarea unei game largi de servicii şi aplicaţii mobile. Realizarea acestui obiectiv global va fi încurajată de introducerea unei mai mari flexibilităţi în gestionarea resurselor de spectru pentru comunicaţiile electronice fără fir, păstrând în acelaşi timp gradul necesar de armonizare. În general, utilizării benzilor de frecvenţă ar trebui să i se aplice condiţii dintre cele mai puţin restrictive, în conformitate cu abordarea WAPECS (Wireless Access Policy for Electronic Communications Services), pe care grupul pentru politica privind spectrul de frecvenţe radio (denumit în continuare RSGP) a descris-o în avizul din 23 noiembrie 2005 drept definind neutralitatea tehnologică şi neutralitatea serviciilor ca obiective politice pentru a se ajunge la o utilizare mai flexibilă şi mai eficientă a spectrului de frecvenţe. Aceste obiective ar fi introduse într-un mod progresiv, pentru a se evita perturbarea pieţei. În comunicarea sa privind „Accesul rapid la spectrul de frecvenţe pentru serviciile de comunicaţii electronice fără fir prin mărirea flexibilităţii"[1], Comisia a insistat de asemenea asupra utilizării mai flexibile a spectrului precum şi asupra necesităţii găsirii unei soluţii coerente şi proporţionate cu privire la introducerea unei utilizări mai flexibile a serviciilor de comunicaţii electronice în ceea ce priveşte comunicaţiile de generaţia a II-a (GSM) şi a III-a (UMTS). |CONSULTAREA PăRţILOR INTERESATE şI EVALUAREA IMPACTULUI |Consultarea părţilor interesate |211 | Metode de consultare, principalele sectoare vizate şi profilul general al respondenţilor Comisia a analizat în mod constant utilizarea benzii de 900 MHz, dezvoltarea sistemelor IMT-2000, inclusiv UMTS, şi evoluţia către o mai mare flexibilitate a utilizării spectrelor. La 21 februarie 2006 a fost organizat la Bruxelles un atelier având ca subiect WAPECS. Pe baza unui mandat emis de Comisie la 5 iulie 2006, CEPT şi Comitetul pentru comunicaţii electronice (denumit în continuare CCE) din cadrul acesteia au realizat o serie de studii, care includ Raportul 82 al CCE privind compatibilitatea UMTS care funcţionează în benzile de frecvenţă GSM 900 şi GSM 1800 (mai 2006) şi Raportul 96 al CCE privind compatibilitate dintre sistemele UMTS 900/1800 şi sistemele care funcţionează în benzi adiacente (martie 2007). Respectivele studii au fost transmise Comitetului pentru spectrul radio (denumit în continuare CSR) şi Comisiei. Aceste rapoarte au făcut obiectul consultărilor publice sub auspiciile CCE. Începând cu 1997, CCE a realizat studii şi a adoptat o serie de rapoarte cu privire la aplicarea UMTS şi a studiat utilizările actuale şi viitoare ale benzii de 900 MHz. CEPT a asigurat legătura cu entităţile de standardizare care s-au ocupat de familia de standarde IMT-2000 (inclusiv UMTS), cum ar fi Proiectul de parteneriat de a treia generaţie (3GPP), care regrupează organismele standard de telecomunicaţii din diferite regiuni (ARIB, CCSA, ETSI, ATIS, TTA şi TTC) şi în cadrul căruia industria este reprezentată pentru elaborarea specificaţiilor de sistem. Pe baza acestor informaţii, CCE a studiat posibilitatea introducerii de canale UMTS în benzi utilizate de GSM fără a crea interferenţe cu privire la canalele GSM. În continuare, studiile vor avea ca obiect alte sisteme care fac parte din familia ITU IMT-2000. De asemenea, s-au realizat studii pentru a examina impactul potenţial asupra serviciilor şi sistemelor care funcţionează în benzi adiacente. Autorităţile naţionale, Institutul European de Standarde în Telecomunicaţii (ETSI), industria, grupurile de utilizatori şi alte părţi interesate au participat la o echipă de proiect specific (PT1) a CCE, în cadrul căreia au fost reunite şi analizate informaţii cu privire la sisteme de benzi adiacente. În 2006, CCE a organizat o consultare publică înainte de adoptarea deciziei CCE/DEC/(06)13 a CCE, care recomandă deschiderea benzilor de 900 şi 1800 MHz pentru alte sisteme decât GSM. |212 | Rezumatul răspunsurilor primite şi modul în care acestea au fost luate în considerare Din raportul CCE rezultă faptul că este posibil ca reţelele UMTS să fie utilizate în zonele urbane, suburbane şi rurale, alături de reţelele GSM/900/1800, utilizând valori corespunzătoare în ceea ce priveşte distanţa dintre frecvenţele purtătoare. Primul sistem nou care trebuie introdus în banda de 900 MHz este, prin urmare, UMTS, fapt relevant atât din punctul de vedere tehnic cât şi din perspectiva politicii CE, întrucât acest lucru ar permite extinderea utilizării serviciilor de comunicaţii electronice paneuropene, astfel încât aceleaşi servicii sau servicii similare din punctul de vedere al funcţionalităţii să poată fi accesibile tuturor consumatorilor din întreaga Comunitate. Consultările publice organizate de CCE pentru Comisie cu privire la rapoartele 82 şi 96 au arătat că sectorul comunicaţiilor mobile sprijină într-o mare măsură deschiderea benzilor de frecvenţă rezervate până acum sistemelor GSM, aceasta aducând în mod evident o serie de avantaje industriei şi consumatorilor. O parte din utilizatorii benzilor de frecvenţă adiacente şi-au exprimat îngrijorarea cu privire la posibilele interferenţe, însă temerile lor au fost luate în considerare în raportul 96 al CEPT şi au fost spulberate prin protecţia prevăzută în mod explicit pentru GSM prin articolul 3 din viitoare directivă a Comisiei care va înlocui directiva GSM. |Obţinerea şi utilizarea avizului experţilor |221 | Domenii ştiinţifice/de specialitate relevante Gestiunea spectrului de frecvenţe, comunicaţiile electronice; expertiza tehnică a CEPT precum şi organisme de standardizare. |222 | Metodologia utilizată În conformitate cu decizia privind spectrul de frecvenţe radio, Comisia a emis un mandat pentru CEPT, care a furnizat un raport care a fost analizat de Comisie, cu asistenţa Comitetului pentru spectrul radio. De asemenea, au fost luat în considerare avizele utilizatorilor benzilor învecinate. Având în vedere articolul 4 alineatul (4) din spectrul de frecvenţe radio, Comisia a considerat necesar să se asigure că noile sisteme oferă o protecţie corespunzătoare sistemelor existente din benzile adiacente, precum şi să ia în considerare potenţialele sisteme de comunicaţii aeronautice care funcţionează la peste 960 MHz şi care sprijină politica europeană din domeniul transporturilor. |223 | Principalele organizaţii consultate/principalii experţi consultaţi Autorităţile naţionale, ETSI, GSM şi utilizatorii sistemelor de generaţia a treia, operatorii de comunicaţii, fabricanţii şi alte părţi interesate. |2249 | Sinteza avizelor primite şi utilizate Nu s-a menţionat existenţa unor riscuri potenţiale grave cu consecinţe ireversibile. |225 | Comisia a observat din rapoartele CCE că banda utilizată pentru GSM ar putea fi utilizată împreună cu UMTS în cadrul unui alt sistem de comunicaţii paneuropean, pentru a îndeplini obiectivele politicii CE privind serviciile de comunicaţii electronice. Pentru utilizarea mai eficientă a benzii de 900 MHz, ar trebui să se abroge directiva GSM şi să se introducă, printr-o decizie a Comisiei, un nou plan armonizat. |226 | Mijloace utilizate pentru ca avizele experţilor să fie accesibile publicului Rapoartele CEPT sunt disponibile la adresele: http://www.ero.dk/documentation/docs/docfiles.asp?docid=2168&wd=N http://www.ero.dk/documentation/docs/docfiles.asp?docid=2201&wd=N. iar rapoartele către RSC sunt disponibile la adresa: http://ec.europa.eu/information_society/policy/radio_spectrum/docs/ref_docs/rsc18_public_docs/rsc06_99_ecc_int_rep_wapecs.pdf. |230 | Evaluarea impactului Întrucât autoreglementarea, coreglementarea sau reglementarea de către autorităţile naţionale nu ar putea abroga directiva GSM pentru a asigura introducerea oportună şi armonizată a unui nou plan pentru îndeplinirea obiectivelor politice ale CE, este necesară o directivă a Consiliului şi a Parlamentului European care să abroge directiva GSM. În momentul acestei abrogări, ar trebui adoptată o decizie a Comisiei pregătită în conformitate cu dispoziţiile deciziei privind spectrul de frecvenţe radio, care să pună în aplicare o nouă măsură de armonizare pregătită de Comisie cu competenţa tehnică a CEPT şi cu asistenţa RSC. Noul plan ar aduce avantaje întregului sector de comunicaţii electronice, precum şi consumatorilor. Este important pentru piaţa internă să se armonizeze la nivelul UE condiţiile de utilizare a benzii de 900 MHz, astfel încât să se faciliteze introducerea unor servicii paneuropene şi să ofere consumatorilor cel mai mare nivel de libertate posibil în ceea ce priveşte alegerea serviciilor, iar utilizatorilor spectrului, cel mai mare nivel de libertate posibil în ceea ce priveşte alegerea tehnologiilor. Disponibilitatea spectrului de frecvenţe va contribui la asigurarea succesului agendei Lisabona şi al iniţiativei i2010 – O societate informaţională europeană pentru creştere şi ocuparea forţei de muncă[2] al căror obiectiv îl reprezintă exploatarea potenţialului economiei digitale pentru a favoriza creşterea, locurile de muncă şi disponibilitatea pe scară largă a serviciilor moderne. În special, măsura ar aduce avantaje cetăţenilor europeni, întrucât ar reduce în mod semnificativ obstacolele din calea utilizării serviciilor de comunicaţii mobile avansate şi ar reduce diviziunea digitală geografică. Conform previziunilor, urmează să se dezvolte alte sisteme decât GSM, care se vor răspândi mai rapid în întreaga Europă, în special în zonele rurale. Noile servicii extrem de performante de transmitere fără fir a datelor şi multimedia (ca de ex. navigarea pe internet, televiziunea mobilă) presupun accesarea unor reţele cum ar fi reţelele mobile de a treia generaţie care utilizează tehnologiile UMTS şi oferă viteze de transfer mai ridicate decât GSM. De asemenea, măsura ar îmbunătăţi calitatea serviciilor şi ar conduce la scăderea costurilor pentru consumator. În prezent, reţelele de a treia generaţie sunt limitate la frecvenţe mai mari care dispun de caracteristici de propagare mai puţin favorabile decât banda de 900 MHz şi, prin urmare, dau naştere unor costuri mai ridicate de utilizare a reţelelor. Pe lângă aceasta, utilizarea unei frecvenţe mai mari este mai puţin corespunzătoare în contextul penetrării clădirilor, în detrimentul calităţii serviciilor şi al preţurilor pentru consumatori. În sfârşit, măsura ar contribui la dezvoltarea economică a sectorului, întrucât ar facilita utilizarea de servicii de comunicaţii mobile avansate. Măsura ar crea noi surse de venit pentru operatori şi ar conduce la creşterea cererii de echipamente (infrastructuri de reţele, noi generaţii de terminale). Măsura ar avea un impact pozitiv asupra mediului, întrucât ar reduce numărul de staţii de bază prin utilizarea de frecvenţe mai mici; de asemenea, ar reduce riscul disputelor cu privire la amplasarea staţiilor de bază corespunzătoare. În ceea ce priveşte impactul asupra mediului, necesitatea asigurării unei protecţii continue a sănătăţii împotriva emisiilor electromagnetice nu este afectată de măsurile propuse. Acest aspect este reglementat prin Directiva 2004/40/CE a Parlamentului European şi a Consiliului din 29 aprilie 2004 privind cerinţele minime de securitate şi sănătate referitoare la expunerea lucrătorilor la riscuri generate de agenţii fizici (câmpuri electromagnetice) şi face obiectul Recomandării 1999/519/CE a Consiliului din 12 iulie 1999 privind limitarea expunerii publicului larg la câmpuri electromagnetice (0 Hz până la 300 GHz). Protecţia sănătăţii în ceea ce priveşte echipamentele radio este asigurată de conformitatea acestor echipamente cu cerinţele esenţiale ale Directivei 1999/5/CE a Parlamentului European şi a Consiliului din 9 martie 1999 privind echipamentele hertziene şi echipamentele terminale de telecomunicaţii şi recunoaşterea reciprocă a conformităţii acestora (Directiva R&TTE). Comisia analizează în permanenţă efectele pe care le au câmpurile electromagnetice asupra sănătăţii; în această privinţă, Comitetul ştiinţific pentru riscurile noi sau viitoare asupra sănătăţii (SCENIHR) a efectuat recent o analiză detaliată a noilor date ştiinţifice rezultate în urma studiilor recente. |ELEMENTE JURIDICE ALE PROPUNERII |305 | Rezumatul acţiunii propuse Pentru a permite utilizarea benzilor de 900 MHZ şi 1800 MHz în conformitate cu obiectivele politice ale CE şi cu cererea de pe piaţa comunicaţiilor mobile, se propune abrogarea Directivei 87/372/CEE şi adoptarea unei decizii a Comisiei în temeiul deciziei privind spectrul de frecvenţe radio care să armonizeze noile condiţii de utilizare pentru benzile în cauză, permiţând servicii suplimentare de comunicaţii mobile paneuropene mai avansate. |310 | Temeiul juridic Articolul 95 din Tratatul CE. |320 | Principiul subsidiarităţii Principiul subsidiarităţii se aplică în măsura în care propunerea nu ţine de competenţa exclusivă a CE. |Obiectivele propunerii nu pot fi realizate într-o măsură suficientă de statele membre din următoarele motive. |321 | Asigurarea utilizării armonizate a benzii de 900 MHz pentru a răspunde obiectivelor politice ale CE nu poate fi realizată într-o manieră satisfăcătoare de către statele membre în mod individual, ci poate fi mai bine realizată la nivelul CE prin măsuri privind piaţa internă adoptate în temeiul deciziei privind spectrul de frecvenţe radio. Cu toate acestea, adoptarea unui nou plan impune abrogarea directivei GSM. |323 | Abrogarea directivei GSM poate fi realizată numai la nivelul CE, prin intermediul unei directive. Noile condiţii tehnice armonizate pentru utilizarea benzii de 900 MHz trebuie adoptate la nivelul CE, astfel încât să se asigure îndeplinirea obiectivelor politice ale CE într-un mod oportun şi armonizat. |Acţiunea la nivelul CE va atinge mai bine obiectivele propunerii din următoarele motive. |324 | Abrogarea directivei GSM şi adoptarea condiţiilor de coexistenţă pentru GSM şi UMTS printr-o măsură de armonizare obligatorie sunt necesare pentru a asigura introducerea oportună şi armonizată în statele membre a noilor condiţii de utilizare a spectrului de frecvenţe radio. În absenţa unei astfel de măsuri CE, nu se poate garanta o soluţie armonizată şi oportună. |325 | Directiva GSM împiedică utilizarea benzii de 900 MHz de către alte sisteme paneuropene, cum ar fi UMTS, şi, prin, urmare constituie un obstacol în calea utilizării societăţii informaţionale în UE. O utilizare armonizată a benzii de 900 MHz ar putea permite utilizarea unor aplicaţii suplimentare care să îndeplinească actualele obiective politice ale CE. |Prin urmare, propunerea respectă principiul subsidiarităţii. |Principiul proporţionalităţii Propunerea respectă principiul proporţionalităţii din următoarele motive: |331 | Directiva GSM va fi abrogată, iar Comisia, cu asistenţa RSC, va introduce noi condiţii tehnice pentru banda de 900 MHz, păstrându-se în acelaşi timp funcţionalitatea serviciilor GSM. Măsurile propuse se limitează la benzile de frecvenţă relevante pentru serviciile de comunicaţii electronice pentru aplicaţiile paneuropene. Având în vedere evoluţia tehnologiei şi nevoile consumatorilor, aceste benzi ar face obiectul unei permanente analize, astfel încât să se poată introduce alte sisteme paneuropene care să coexiste cu GSM şi UMTS. În sfera de aplicare a măsurii nu intră concederea de către statele membre a drepturilor de utilizare a spectrului. Ori de câte ori este posibil, statele membre trebuie să poată introduce sisteme suplimentare în bandă, cu condiţia ca acestea să poată coexista cu sistemele GSM şi alte sisteme paneuropene enumerate în anexă - începând cu UMTS - pe propriul teritoriu precum şi în statele membre învecinate. |332 | Noile condiţii tehnice au fost elaborate cu expertiza tehnică a CEPT şi cu experţi naţionali, fără a cauza o povară financiară sau administrativă inutilă la nivelul CE, la nivel naţional sau la nivel regional. Ele vor permite realizarea unei economii de scară suplimentară, o mai bună acoperire a zonelor rurale, precum şi furnizarea în CE a unor servicii mai eficiente pentru operatori şi utilizatori. |Alegerea instrumentelor |341 | Instrumente propuse: directivă, în conformitate cu articolul 95 din Tratatul CE. |342 | Alte mijloace nu ar fi adecvate din următorul (următoarele) motiv(e). Numai o directivă poate abroga directiva GSM care a fost adoptată pe baza articolului 100 (fosta numerotare) din Tratatul CE. În timp ce funcţionarea GSM-ului care a fost făcută posibilă în temeiul acestei directive va rămâne protejată, decizia va asigura coexistenţa alături de GSM în banda de 900 MHz a altor sisteme paneuropene, inclusiv, într-o primă etapă, a UMTS. |IMPACT BUGETAR |409 | Propunerea nu are niciun impact asupra bugetului comunitar. |INFORMAţII SUPLIMENTARE |510 | Simplificare |511 | Propunerea prevede o mai bună reglementare şi simplificarea legislaţiei, a procedurilor administrative pentru autorităţile publice (UE sau naţionale) şi a procedurilor administrative pentru persoanele fizice. Directiva GSM, care urmează să fie abrogată, reprezintă un obstacol în calea progresului tehnologic şi privează industria şi consumatorii de spectrul corespunzător pentru noile servicii avansate. |512 | Abrogarea directivei şi adoptarea unei măsuri de armonizare care specifică noile condiţii de utilizare constituie o schimbare a abordării de reglementare, care este proporţională cu intenţia deciziei privind spectrul de frecvenţe radio de a ancora lucrările tehnice în domeniul gestiunii spectrului la nivelul măsurilor de aplicare, eliberând astfel Parlamentul European şi Consiliul de sarcini legate de aspecte tehnice detaliate. |513 | Armonizarea spectrului va uşura aceste sarcini şi răspunde aşteptărilor autorităţilor naţionale. |514 | Condiţiile armonizate de utilizare a spectrului de frecvenţe radio vor deschide noi oportunităţi pentru operatorii de comunicaţii mobile şi pentru utilizatorii pentru operatorii de comunicaţii mobile, în special în zonele rurale. |516 | Propunerea este inclusă în programul permanent al Comisiei de actualizare şi simplificare a acquis-ului comunitar. |520 | Abrogarea de dispoziţii legislative existente Adoptarea propunerii va conduce la abrogarea dispoziţiilor legislative existente. |560 | Spaţiul Economic European Actul propus este de interes pentru SEE şi, prin urmare, trebuie extins la Spaţiul Economic European. |1.  2007/0126 (COD)Propunere deDIRECTIVĂ A PARLAMENTULUI EUROPEAN ŞI A CONSILIULUIde abrogare a Directivei 87/372/CEE a Consiliului privind benzile de frecvenţă care urmează să fie rezervate pentru introducerea coordonată în Comunitate a telecomunicaţiilor mobile terestre digitale celulare paneuropene publice(Text cu relevanţă pentru SEE)PARLAMENTUL EUROPEAN ŞI CONSILIUL UNIUNII EUROPENE,având în vedere Tratatul de instituire a Comunităţii Europene, în special articolul 95,având în vedere propunerea Comisiei[3],având în vedere avizul Comitetului Economic şi Social European[4],având în vedere avizul Comitetului Regiunilor[5],în conformitate cu procedura prevăzută la articolul 251 din tratat[6],întrucât:(1) Benzile de frecvenţă de 890-915 MHz şi 935-960 MHz (banda de frecvenţă de 900 MHz) au fost rezervate şi urmau să fie ocupate pentru serviciul de comunicaţii mobile digitale celulare paneuropene publice, asigurat în fiecare stat membru în conformitate cu o specificaţie comună, definit prin Directiva 87/372/CEE a Consiliului din 25 iunie 1987 privind benzile de frecvenţă care urmează să fie rezervate pentru introducerea coordonată în Comunitate a telecomunicaţiilor mobile terestre digitale celulare paneuropene publice[7], completată de Recomandarea Consiliului din 25 iunie 1987 privind introducerea coordonată a comunicaţiilor mobile digitale celulare paneuropene publice în Comunitate[8] şi prin Rezoluţia Consiliului din 14 decembrie 1990 privind etapa finală a introducerii coordonate în Comunitate a comunicaţiilor mobile digitale celulare paneuropene publice (GSM)[9].(2) Pentru a contribui la obiectivele iniţiativei i2010 „O societate informaţională europeană pentru creştere şi ocuparea forţei de muncă”[10] şi ale pieţei interne şi pentru a maximiza concurenţa, utilizarea benzii de 900 MHz ar trebui deschisă în cea mai mare măsură posibilă pentru tipuri suplimentare de tehnologii, cu condiţia să rămână coordonată, pentru a se introduce servicii paneuropene compatibile, lăsând în acelaşi timp utilizatorilor cea mai mare libertate în ceea ce priveşte alegerea serviciilor şi a tehnologiilor.(3) Evoluţia pieţei a condus la un sprijin general din partea întreprinderilor pentru încetarea rezervării benzii de 900 MHz pentru GSM astfel încât noile tehnologii digitale care pot furniza servicii paneuropene inovatoare şi care pot coexista cu GSM să poată fi utilizate pe benzile de frecvenţă de 890-915 şi 935-960 MHz Aceste benzi oferă caracteristici de propagare care permit acoperirea unor distanţe mai mari decât benzile de frecvenţă mari, făcând posibilă transportarea serviciilor moderne avansate de transmitere a vocii, a datelor şi a multimedia în zonele mai puţin populate şi în zonele rurale.(4) Decizia nr. 676/2002/CE a Parlamentului European şi a Consiliului din 7 martie 2002 privind cadrul de reglementare pentru politica de gestionare a spectrului de frecvenţe radio în Comunitatea Europeană (decizia privind spectrul de frecvenţe radio)[11] a instituit o politică comunitară şi un cadru juridic pentru asigurarea coordonării abordărilor de politică şi, după caz, condiţii armonizate în ceea ce priveşte disponibilitatea şi utilizarea eficientă a benzilor de frecvenţă radio necesare pentru instituirea şi funcţionarea pieţei interne. Decizia menţionată anterior permite Comisiei să adopte măsuri tehnice de punere în aplicare pentru a asigura condiţii armonizate pentru disponibilitatea şi utilizarea eficientă a benzilor de frecvenţă radio.(5) În conformitate cu principiile şi obiectivele deciziei privind spectrul de frecvenţe radio, Comisia a emis un mandat iniţial pentru Conferinţa Europeană a Administraţiilor Poştei şi Telecomunicaţiilor (denumită în continuare CEPT) în vederea elaborării de condiţii tehnice cel mai puţin restrictive pentru benzile de frecvenţă, inclusiv banda de 900 MHz.(6) În conformitate cu acest mandat, CEPT a elaborat condiţiile tehnice pentru coexistenţa dintre UMTS şi GSM în banda de 900 MHz pornind de la principiul că, din moment ce banda de 900 MHz a fost alocată şi este utilizată la scară largă pentru sisteme GSM în Comunitate, această coexistenţă ar trebui să asigure deplina compatibilitate dintre GSM şi UMTS pentru a proteja actuala utilizare a benzii de 900 MHz de către GSM în întreaga Comunitate atâta timp cât există cerere în acest sens.(7) Pentru a elimina rezervarea benzii de 900 MHz pentru GSM astfel încât această bandă să poată fi utilizată de noi tehnologii digitale alături de sistemele GSM, Directiva 87/372/CEE ar trebui abrogată.ADOPTĂ PREZENTA DIRECTIVĂ:Articolul 1Directiva 87/372/CEE a Consiliului se abrogă cu efect de la data de ...Articolul 2Prezenta directivă intră în vigoare la data publicării în Jurnalul Oficial al Uniunii Europene.Articolul 3Prezenta directivă se adresează statelor membre.Adoptată la Bruxelles, […]Pentru Parlamentul European Pentru ConsiliuPreşedintele Preşedintele [1] COM(2007) 50.[2] Comunicarea Comisiei către Consiliu, Parlamentul European, Comitetul Economic şi Social European şi Comitetul Regiunilor, COM(2005) 229 final.[3] JO C , , p. .[4] JO C , , p. .[5] JO C , , p. .[6] JO C , , p. .[7] JO L 196, 17.7.1987, p. 85.[8] JO L 196, 17.7.1987, p. 81.[9] JO C 329, 31.12.1990, p. 25[10] Comunicarea Comisiei către Consiliu, Parlamentul European, Comitetul Economic şi Social European şi Comitetul Regiunilor, COM(2005) 229 final.[11] JO L 108, 24.4.2002, p.1.